stanford-oval/wikipedia huggingface dataset:
אולי יבוא סנאי
ביקורת ספרותית

הספר היה מועמד לפרס "הפנקס ליצירה מצטיינת" בקטגוריית ספרות ילדים. הביקורות בכללן חיוביות. הביקורות מדגישות את היחסים בין הילדה ובין החיות אשר מראים שלבים התפתחותיים ראשוניים. החיות, המשתתפות בדיאלוגים קצרצרים, לא מתעניינות במיוחד באלה, אלא במזון. הילדה, לעומת החיות, מרוכזת גם היא במאכלים שהביאה, אבל דרכם היא מביעה אמפתיה ודאגה.
ישנן התפתחויות נוספות המשולבות בספר. המספרת מאפיינת את העכבר והארנבת. היא מתארת את אוזניה ואת אפה הוורוד הרועד, לאחר מכן מתארת את זנבו הארוך של העכבר. הברבור שאלה פוגשת ביום שלישי, מציין בקולו את עובדת היותו בעל כנפיים; ביום חמישי החתול מציג קפיצת מדרגה מילולית : "אמרו לי שאת מחפשת סנאי", הוא פנה מיוזמתו. לאחר מכן המשיך ואמר "אני לא סנאי, אני חתלתול. הנה: מיאו". בחוכמה רבה, גולן מוותרת על הסברים וקישורים שאנו מרבים לראות בספרי ילדים ובעקבות כך, מצמצמת את טקסט הספר. ודאי בגלל היחסים בין האיור והטקסט.
בנוסף ישנן גם ביקורות לשוניות על הספר- ישנם כמה מקרים של קפדנות יתרה, שכוללת היטפלות לפרטים קטנים וחסרי חשיבות. היא אמנם מקובלת, וכביכול מתבקשת בספרי ילדים, אך מי יעז לאשר שגיאה לשונית בספר הנבחן על ידי ההורים? ישנם מקרים שבהם הקפדנות היתרה פוגעת במטרת הסיפור. דוגמה ראשונה שחוזרת על עצמה כמעט בכל עמוד היא ההחלטה המכוונת שלא ליידע את שם העצם "סנאי". הכוונה מובנת וברורה, שרק בסוף הסיפור, לאחר שאלה פגשה את הסנאי הוא יופיע כחבר מוכר בצורתו המיודעת. הבעיה היא שהביטוי הלא מיודע לסנאי - עם חיריק ב-ל ושווא הוא טרדני.
איורים

"האיורים של המאייר מתאימים היטב לרוח הסיפור, בעיקר באופן שבו היא מציגה את המפגשים של הילדה והחיות. המאיירת נעזרת בחזרה של הצורות הפשוטות ביותר, למשל, כדי להדגיש את הדמיון בין עיניה של אלה לקצה אפו של העכבר ולפרחים העולים מהקרקע." אצל גולן הדגש על הדמיון מועצם. זה קורה בין היתר באמצעות האיורים. המפגש מתרחש כאשר אלה נמצאת בְּחַדְרָהּ ובחוץ יורד גשם והיא משוחחת עם הסנאי מבעד לחלון. בעמוד הבא הסנאי כבר נמצא על אדן החלון בתוך החדר, ובעמוד אחריו — אלה יושבת על האגוז, שממדיו תפחו בהתאם למידותיו של הסנאי, וכאן הוא יצור ענק. הסנאי מתואר מערסל את הילדה ואין עוד ספק כי הסיפור ננעל במחוזות הנעימים של הדמיון.
הערות שוליים

↑  אתר "הסימניה"
1 2 3 4 5 6   דוד רפ, "אולי יבוא סנאי": סיפור על ילדה וחיות, שפורש מניפה של רגישויות, באתר הארץ, 8 בפברואר 2018
איך עושים שלום

| --- | --- |

 מידע כללי
 מאת:  נעמי שמואל
 שפת המקור:  עברית
 הוצאה
 הוצאה:  כתר הוצאה לאור
 תאריך הוצאה:  1994
איך עושים שלום הוא ספר המיועד לבני נוער שכתבה הסופרת הישראלית, נעמי שמואל. הספר יצא לאור ב-1994 על ידי כתר הוצאה לאור בעברית ולימים, תורגם גם לשפה האנגלית. הספר עוסק בחוסר סובלנות לאחר ולשונה.
הספר מתאר אנשים אדומים ואנשים כחולים שאינם מצליחים להסתדר ביניהם. המבוגרים אינם יכולים להבין זה את זה ואינם מקבלים את ההבדלים ביניהם. הם מתכוננים לצאת למלחמה אחד נגד השני, עד שהילדים עוצרים אותם ומלמדים אותם על סובלנות כלפי האחר.
תקציר העלילה

אור אדום וים כחול הם שני יצורים שנולדו באותו יום, אבל בשני מקומות שונים, ולכן הם אינם מכירים זה את זה. כל יצור גדל בסביבתו וקולט לתוכו מערכיה של החברה שבתוכה הוא גדל – יופי, עזרה הדדית, דמיון, יצירתיות, הרפתקנות ועוד.
המפגש בין ים כחול ואור אדום מתחיל באחד ממסעותיו של אור אדום, אך המפגש אינו יוצר כל קשר, כי אור אדום בכלל אינו מקשיב לים כחול. ים כחול, אף הוא חסר סבלנות כלפי אור אדום.
כמו אור אדום וים כחול, כך נוהגים העמים שאליהם הם שייכים. כל עם מתעניין אך ורק בעצמו, בנושאים הקרובים לו ואינו מגלה כל עניין וסובלנות כלפי עם אחר.
בעוד המבוגרים עסוקים בכעסים, בענייני כבוד וכבר מתכוננים לצאת למלחמה, עוצרים אותם הילדים ומלמדים אותם להקשיב, לקבל ולהיות סובלניים.
תקציר העלילה > מסרים מהסיפור

הסיפור מלמד על כבוד כלפי האחר ומקנה סובלנות, בנוסף הוא מראה שאלימות אינה תמיד הפתרון ולפעמים שלום עובד בדיוק באותה המידה ואף יותר.
ראו גם

המלחמה האיומה על החמאה
הערות שוליים

1 2  דינה ציונית ושלמה זיס, מטח, בשיתוף צוות הקרן לקידום מקצועי, איך עושים שלום- נעמי שמואל
1 2  נעמי סמואל, איך עושים שלום, 1994
טטרודוטוקסין

טטרודוטוקסין (Tetrodotoxin, TTX) הוא רעלן עצבי חזק החוסם תעלות נתרן ממותגות מתח בתאי עצב. המולקולה נקשרת לפתחי תעלות הנתרן ומונעת את מעבר הדחף העצבי. הרעלת טטרודוטוקסין השכיחה בעולם כיום נגרמת בעיקר מאכילת דגים ממשפחת הנפוחיתיים. שמו של החומר נגזר משמה של סדרת הנפוחיתאים (Tetraodontiformes), שכוללת את הדג פוגו, הנחשב למעדן ביפן ובארצות אחרות לחופי האוקיינוס השקט.
מולקולת טטרודוטוקסין Tetrodotoxin 
נוסחה: C11H17N3O8 

מסה מולרית: 319.268 
 CAS: 4368-28-9
טטרודוטוקסין: דגם תלת־ממדי של המולקולה. שחור=אטומי פחמן, אדום=חמצן, כחול=חנקן, לבן=מימן
מקור החומר בטבע

למרות שהנפוחיתאים העניקו לחומר את שמו, ישנם בעלי חיים נוספים המצוידים בו, כגון דגים, סרטני פרסה, דו-חיים (כמה מיני טריטונים וקרפדות), תמנונים, תולעים, כוכבי ים, ואפילו ישנם חיידקים כפסאודומונס וויבריו המייצרים אותו. בבעלי חיים הרעל מתפקד כארס, ומשמש הן להגנה והן לציד.
פעילות ביוכימית ופיזיולוגיה

טטרודוטוקסין נקשר לאתר מוגדר בצד החוץ-תאי של תעלת נתרן על קרום תא עצב. כל קישור לאתר זה חוסם מעבר יונים דרך התעלה: כמה רעלנים אחרים פועלים באמצעות אותו מנגנון. הרעלן חוסם את זרימת יוני הנתרן בתעלות הנתרן המהירות בתאי העצב השולטים בהפעלת השרירים, ובכך מונע את תנועתם. תאי העצב הקוצבים את פעולת הלב אינם נפגעים משום שהם מופעלים על ידי תעלות נתרן איטיות. הנפגע מת, לפיכך, לא מהפסקת פעולת שריר הלב אלא מחנק, בשל שיתוק שרירי בית החזה והסרעפת.
הרעלת טטרודוטוקסין

רוב ההרעלות נגרמות מאכילת דגים השייכים לסדרת הנפוחיתאים, ובפרט דג הפוגו. בעור ובאיברים הפנימיים של דג הפוגו יש די טוקסין לגרום לשיתוק של הסרעפת ולמוות. הרעילות משתנה בהתאם למין הדג, העונה והמקום הגאוגרפי ובשרם של דגים רבים אינו מסוכן. הדיווח הראשון על הרעלת טטרודוטוקסין בקרב אנשי המערב נמצא ביומניו של ג'יימס קוק:
נתקפנו חולשה נוראה בכל הגפיים, אשר הייתה מלווה בחוסר תחושה או בתחושה הדומה לזו הנגרמת כשמקרבים אל האש ידיים או רגליים שנחשפו לכפור במשך זמן רב, לא יכולתי להבחין בין גופים קלים לכבדים, ספל מלא מים ונוצה שהושמו בידי נדמו לי כאילו משקלם שווה
כמה מאנשי צוותו אכלו דג טרופי מקומי ונתנו את השאריות לחזירים שהוחזקו על הסיפון. המלחים סבלו מאובדן תחושה וקוצר נשימה, והחזירים שקיבלו את האיברים הפנימיים מתו.
הטוקסין בודד לראשונה על ידי המדען היפני יושיזומי טהרה (Yoshizumi Tahara) בשנת 1909.
הרעלת טטרודוטוקסין > סימני ההרעלה

הסימנים מופיעים בדרך כלל כ-30 דקות לאחר ההרעלה אך לפעמים מתעכבת הופעת הסימנים עד כדי 4 שעות מאכילת הדג. הסימן הראשון הוא שיתוק של השפתיים והלשון המלווה ריור (בשל הקושי בבליעת הרוק). בהמשך מופיעים איבוד יכולת הדיבור והבליעה, הזעה, כאב ראש, חולשה, תשישות, אובדן קואורדינציה, פרפורים, שיתוק, הכחלה, עוויתות, הפרשת ליחה מוגברת מדרכי הנשימה, ואובדן הכרה. סימפטומים של ההרעלה בדרכי העיכול כוללים בחילה, הקאה, שלשול וכאבי בטן. הפרעות קצב יופיעו לפני הפסקת נשימה מוחלטת. למרות השיתוק החולה נשאר בדרך כלל בהכרה עד סמוך למוות, המגיע לאחר 4–6 שעות אם כי משך הזמן עשוי להשתנות בין 20 דקות ל-8 שעות.
הרעלת טטרודוטוקסין > טיפול

הטיפול בהרעלה הוא טיפול תומך, וכולל הנשמה. לטטרודוטוקסין אין אנטידוט (סותר רעלים) (אנ') מתאים, משום שהרעל מהיר והקישור שלו לתעלות הנתרן חזק וקשה לניתוק. נפגע ששרד ב-24 השעות הראשונות, לרוב יתאושש ללא סימני לוואי לאחר מספר ימים.
שימושים רפואיים

הרעלן ספציפי וכמויות מזעריות שלו יכולות להיות קטלניות, אבל הספציפיות שלו לתאי עצב מעסיקה חוקרים באפשרות להשתמש בו גם לצרכים רפואיים. נגזרות של החומר נמצאות בשלבים שונים של מחקר, בעיקר בטיפול במצבים של כאב כרוני קשה. שימושים נוספים תחת מחקר הם תסמונת גמילה מסמים קשים, וספסטיות של פגיעות חוט שידרה.
הערות שוליים

↑  לפי Hwang, D. F., Arakawa, O., Saito, T., Noguchi, T., Simidu, U., Tsukamoto, K., Shida, Y., Hashimoto, K. Marine Biology 1989, 100, 327-332  חיידקים מייצרים את הטוקסין אצל התמנון ודג הפוגו מקבל אותו במזונו
↑  Jorge Lago, Laura P. Rodríguez, Lucía Blanco, Juan Manuel Vieites, Ana G. Cabado, Tetrodotoxin, an Extremely Potent Marine Neurotoxin: Distribution, Toxicity, Origin and Therapeutical Uses, Marine Drugs 13, 2015-10-19, עמ' 6384–6406 doi: 10.3390/md13106384
↑  Gary M. Bucciarelli, Maren Lechner, Audrey Fontes, Lee B. Kats, Heather L. Eisthen, H. Bradley Shaffer, From Poison to Promise: The Evolution of Tetrodotoxin and Its Potential as a Therapeutic, Toxins 13, 2021-08, עמ' 517 doi: 10.3390/toxins13080517
| --- | --- |
בקרת זהויות :  GND: 4257959-4 
המבנה המולקולרי של TTX על רקע דג הפוגו.
איאן טרייסי

| --- | --- |
אין תמונה חופשית
 לידה:  26 ביוני 1964 (בן 60) ונקובר, קולומביה הבריטית, קנדה 
 מדינה:  קנדה 
 תקופת הפעילות:  מ-1976
 צאצאים:  קינן טרייסי 
 מספר צאצאים:  1
 פרופיל ב-IMDb
 
איאן טרייסי (באנגלית: Ian Tracey; נולד ב-26 ביוני 1964 באי ונקובר שבקולומביה הבריטית) הוא שחקן קנדי. במהלך הקריירה שלו השתתף טרייסי ביותר מ-70 סרטים וסדרות טלוויזיה. הוא ידוע גם בתפקידו כדמות הראשית בסרט "האקלברי פין וחבריו" מ-1979.
ביוגרפיה

טרייסי נולד בוונקובר, קולומביה הבריטית, קנדה. הוא גדל בפורט קוקיטלם של קולומביה הבריטית.
קריירה
טרייסי החלה לעבוד בגיל 11, הוא שיחק בסרט "השומר" משנת 1976, בכיכובו של כריסטופר לי .
הוא הופיע בסרטים: דור הפרוזאק, עם פיליפ סימור הופמן, המערבון של קווין קוסטנר, והמותחן אינסומניה של כריסטופר נולן מ-2001. בשנת 1999, טרייסי זכתה בפרס ליאו עבור ההופעה הטובה ביותר של שחקן בדרמה עלילתית עבור הארץ של רופרט.
טרייסי היה שחקן קבוע בסדרה Tropical Heat ושיחק תפקידי אורח בסמולוויל, מלאך שחור, The Sentinel, תיקים באפליה, The Outer Limits, איש הנצח, אספן הנשמות, רחוב ג'אמפ 21 ו-Mom PI
הערות שוליים

↑  "Intelligence star is riding the rails" by John Doyle at www.theglobeandmail.com
↑  "The Keeper - Full Cast & Crew" at www.tvguide.com
↑  "Normal, Brightlight lead pack at 10th Leos" by Alison Cunningham at playbackonline.ca
↑  "Cancelled Collector, Godiva’s lead Leos pack" at playbackonline.ca
↑  Ian Tracey's bio at www.northernstars.ca
| --- | --- |
בקרת זהויות :  BNE: XX5570639  BnF: cb14141819k (data)  GND: 140790128  ISNI: 0000 0001 1499 8367  LCCN: no2005117545  NKC: xx0180970  NTA: 328748323  VIAF: 163427018   WorldCat (עם VIAF): 163427018
מרגרט צ'ו

| --- | --- |

מרגרט צ'ו ב-2011
 לידה:  5 בדצמבר 1968 (בת 56) סן פרנסיסקו, קליפורניה
 סוגה מועדפת:  סטנדאפ, קומדיה
 מדינה:  ארצות הברית 
 תקופת הפעילות:  מ-1984
 מקום לימודים:  אוניברסיטת המדינה בסן פרנסיסקו  בית הספר לאמנות על שם רות אסאווה 
 פרסים והוקרה:  The Center's Honorarium Honorees (2016) 
 http://margaretcho.com
 פרופיל ב-IMDb
 
מרגרט צ'ו (באנגלית: Margaret Cho; נולדה ב-5 בדצמבר 1968) היא שחקנית, קומיקאית, זמרת-יוצרת, סופרת ומעצבת אופנה אמריקאית ממוצא קוריאני. צ'ו ידועה בעיקר בשל מופעי הסטנד-אפ שלה, בהם היא מבקרת סוגיות חברתיות ופוליטיות, בייחוד אלה הנוגעים לגזענות, מיניות ודימוי גוף. היא ביימה והופיעה בקליפים מוזיקליים, ויש לה קו אופנה משלה. היא תומכת בזכויות להט"ב, וכן זכתה בפרסים עבור עבודתה ההומניטרית למען נשים, אסייתים והקהילה הלהט"בית.
צ'ו בשנת 2009
חיים מוקדמים

צ'ו נולדה למשפחה קוריאנית בסן פרנסיסקו, קליפורניה. היא גדלה בשכונה מעורבת בשנות ה-70 וה-80, בקהילה שהיא מתארת כמורכבת "מהיפים זקנים, נרקומנים לשעבר, שרופים משנות ה-60, מלכות דראג, סינים, וקוריאנים. לומר שזה היה כור היתוך - זה החלק המינורי. הייתה זו תקופה מבלבלת, מאירה, ומופלאה".
הוריה של צ'ו, יאנג-הי וסונג-הון צ'ו, ניהלו חנות ספרים. אביה כתב ספרי בדיחות וכתב טור בעיתון בקוריאה הדרומית.
בתיכון, צ'ו נזרקה מבית הספר בגין ציונים גרועים. לאחר שהביעה עניין בבידור, היא נבחנה והתקבלה לבית הספר לאמנויות בסן פרנסיסקו, שם הצטרפה לקבוצת אימפרוביזציה, יחד עם השחקנים סם רוקוול ואעישה טיילר.
תחילת קריירה

צ'ו התחילה להופיע במועדון קומדיה ליד החנות של הוריה, ופיתחה קריירת סולו. היא הופיעה בתוכניות טלוויזיה ובאוניברסיטאות, והתחילה לעשות לעצמה שם. ב-1994 היא זכתה בפרס הקומדיה האמריקאי לקומיקאית הטובה ביותר. היא החלה לתור כהופעה הפותחת לג'רי סיינפלד, והוזמנה להשתתף בספיישל של בוב הופ וכן הייתה אורחת קבועה בתוכניתו של ארסניו הול.
טלוויזיה

ב-1994, פיתחה רשת ABC תוכנית סיטקום בשם All American Girl, המבוסס על הסטנדאפ של צ'ו, ובכיכובה. זו הייתה אחת התוכניות הראשונות שהתמקדו באנשים ממוצא אסייתי בארצות הברית. התוכנית וצ'ו סבלו מבעיות רבות בהפקת התוכנית. הבעיה הראשונה הייתה שהמפיקה הראשית של הסדרה, גייל ברמן, ביקרה את מראיה של צ'ו, וטענה כי פניה עגולות מדי. צ'ו הרעיבה את עצמה בשבועות המובילים לצילומים, וכתוצאה מירידה מאסיבית במשקל, סבלה מאי-ספיקת כליות. בעיה נוספת שהייתה לסדרה היא ביקורת מצד אמריקאים-אסייתים, שטענו שהתוכנית מקדמת סטראוטיפים שליליים. לעומת זאת, בהפקה עצמה אמרו לצ'ו בו זמנית שהיא "אסייתית מדי" וכן שהיא "לא אסייתית מספיק". ההפקה שכרה את שירותיו של מאמן ללמד את צ'ו להיות יותר "אסייתית". בעיות אלה ואחרות גרמו לשינויים רבים בתכני הסדרה במהלך העונה היחידה שהיא הייתה באוויר, והסדרה בוטלה בסיום העונה.
צ'ו עברה משבר בעקבות ביטול הסדרה, והתמכרה לסמים ואלכוהול.
משנת 1994 ועד שנות האלפיים, צ'ו הופיעה בתפקידי אורח במגוון סדרות, ובשנות האלפיים חזרה לשחק בתפקידים קבועים במספר סדרות, כולל גדולה מהחיים ורוק 30, שם גילמה את קים ז'ונג איל, שבעבור הופעתה זו זכתה בפרס אמי. מאוחר יותר היא חזרה וגילמה גם את בנו, קים ז'ונג וון.
בשנת 2016 החלה להנחות את העונה השישית של התכנית "משטרת האופנה" בערוץ E!, לצידה של ג'וליאנה רנסיק. שנה לאחר מכן, שבה כמנחה לעונה השביעית והאחרונה.
בשנת 2019 התארחה בסדרת הקומית "עובדי אלוהים" של רשת TBS, בתור אימו של אלוהים.
בשנת 2023 ביצעה הופעת אורח בסדרה "Not Dead Yet" מבית רשת ABC.
בשנת 2024 השתתפה בסדרת אנימציה !Kite Man: Hell Yeah של Max בתור המדבבת של הדמות רבקה צ'אן, האמא של גליידר גירל וקפטן קור.
ספרים

I'm the One That I Want: ב-1999 צ'ו כתבה חומר חדש על המאבק שלה בסמים ואלכוהול, על הקשיים בפריצה לעולם הבידור, ועל נושאים כמו דימוי גוף שהתמודדה איתם - ופיתחה ממנו מופע יחיד שהופיעה בו אוף ברודוויי, בהצלחה מרובה. באותה שנה היא הוציאה לאור ספר באותו שם, וכן סרט של המופע.
I Have Chosen to Stay and Fight: יצא ב-2005, וכולל מאמרים ופרוזה בנושאים של פוליטיקה גלובלית, זכויות אדם, ועוד.
ספרים > סרטים

ב-2004 צ'ו כתבה וכיכבה בסרט עצמאי, Bam Bam and Celeste, בו היא משחקת "פאג האג" - חברתו הטובה ביותר של גבר הומו. הקרנת הבכורה של הסרט הייתה בפסטיבל הסרטים הבינלאומי בטורונטו ב-2005.
ביום ולנטיין 2004, צ'ו נאמה בעצרת למען נישואים חד מיניים לפני בניין הממשל בקליפורניה, ונאומה נכלל בסרט הדוקומנטרי Freedom to Marry.
צ'ו גם השתתפה בסרט "עימות חזיתי" משנת 1997 עם ג'ון טרבולטה וניקולס קייג', בתור סוכנת FBI.
מופעים

ב-2002 יצאה לסיבוב הופעות עם המופע Notorious C.H.O (על משקל שמו של הראפר שנרצח, Notorious B.I.G, שעסק בילדותה בסן פרנסיסקו של שנות ה-70, ובביסקסואליות שלה.
ב-2004 יצאה בסרט סטנדאפ נוסף, Revolution.
ב-2005, יצאה עם מופע חדש, Assassin. מופע זה הפך לסרט לייב הרביעי שלה, והוא הוקרן בערוץ הלהט"בי !Here. בכרזת הסרט, הופיעה צ'ו במדים ובציוד צניחה, כשהיא מחזיקה במיקרופון כאילו הוא נשק אוטומטי, ברפרנס לצילום של היורשת פטי הרסט מ-1974.
ב-2007, השיקה צ'ו מופע בסגנון בורלסקה, "The Sensuous Woman", וב-2008 הופיעה את הופעת הבכורה של מופע נוסף, Beautiful, בפסטיבל גאה בסידני, אוסטרליה.
ב-2013 תיירה עם המופע Mother, על שם הדמות שהיא מגלמת בפני קהלים להטב"ים כבר שנים רבות.
מוזיקה ואלבומים

בין יתר המופעים הקומיים שלה, צ'ו גם מפיקה ומופיעה בקליפים של מוזיקה קומית. ב-2008 הוציאה סינגל שנקרא "I Cho Am a Woman" ב-iTunes, ואז ב-2010 יצאה עם אלבום באורך מלא בשם "Cho Dependant". האלבום היה מועמד לגראמי בתור האלבום הקומי הטוב ביותר. קליפים מהאלבום נכללו בספיישל של צ'ו בערוץ Showtime, ‏Margaret Cho: Cho Dependant. ל-2 שירים הוכנו סרטוני וידאו על ידי ליאם קייל סאליבן כמפיק.
ב-2010, צ'ו ביימה והופיעה בקליפ לשיר "I Wanna Be a Bear" של Pixie Herculon (שם במה של ג'יל סובול).
ב-2014, צ'ו השתתפה בקליפ של וירד אל ינקוביק, בשיר "Tacky".
תכנים פוליטיים ואקטיביזם

צ'ו מכלילה במופעיה הרבה חומר על יחסיה עם אימה, במיוחד על הפערים בין המנטליות של אימה כמהגרת לבין חוויותיה של צ'ו כילידת ארצות הברית. במופעים, צ'ו מחקה את המבטא הכבד של אימה. מופעיה של צ'ו ידועים כבוטים מבחינה מינית, והיא גם מדברת בפתיחות על נושאים כמו גזענות, התמכרות לסמים ואלכוהול, הפרעות אכילה, ביסקסואליות, האובססיה שלה לגברים הומואים, סטראוטיפים על אמריקאים-אסייתים, ועוד.
פלח משמעותי מהחומר שלה מתעסק בנושאים להט"ביים. היא גם תומכת בזכויות להט"ב מחוץ למופעים שלה - בבלוג היומי שלה, באתר הרשמי שלה, ובאירועים להט"בים. כשראש העיר של סן פרנסיסקו הורה לעירייה להנפיק אישורי נישואים לזוגות חד-מיניים ב-2004 (עד שבית המשפט העליון של המדינה פסקה נגד), צ'ו פתחה אתר מיוחד לעידוד הזכות לנישואים חד-מיניים, בשם Love is Love.
במופעיה, צ'ו גם נוגעת בסוגיות פוליטיות ותרבותיות. היא דיברה באופן גלוי נגד נשיא ארצות הברית לשעבר ג'ורג וו. בוש, מה שגרר תגובות נזעמות מצד קונסרבטיבים, כולל איומים בהפגנות נגד המופע שלה בטקסס. למרות שבסופו של דבר המפגינים נגדה לא הופיעו, היא קיימה הפגנה נגדית מחוץ למועדון בו התקיימה ההופעה, עד שאנשי הביטחון דרשו ממנה להיכנס פנימה. ב-2004, באמצע הופעה באירוע תאגידי, נקטע המיקרופון של צ'ו, והתזמורת קיבלה הוראה לנגן. לדבריה של צ'ו, זה קרה כי מנהל מרכז האירועים לא אהב את הביקורת שהעבירה על בוש.
באותה שנה, בוועידה הדמוקרטית הלאומית, צ'ו התבקשה לא להגיע לנאום באירוע התרמה לארגון להט"בי (היה זה ארגון שנחשב מאוד במיינסטרים, ה-HRC) למרות שהיא הוזמנה על ידם מראש, מחשש שהרטוריקה האנטי-בוש שלה יגרום למחלוקות.
ב-2007, יצאה לסבב הופעות עם המופע True Colors, יחד עם סינדי לאופר, דבי הארי, הדרזדן דולס, אינדיגו גירלז, רופוס ויינרייט, ועוד. הרווחים של True Colors נתרמו לארגונים להט"ביים, כולל ה-HRC, PFLAG, ו- The Matthew Shepard Foundation.
כשנישואים חד-מיניים נהיו חוקיים בקליפורניה, ב-2008, צ'ו הוסמכה על ידי עיריית סן פרנסיסקו לבצע טקסי נישואים.
באוקטובר 2023, צ'ו, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. המכתב הדגיש את הצורך בעצירת הסלמה מיידית והפסקת אש בעזה ובישראל ומזכיר שלמעלה מ-5,000 בני אדם נהרגו בשבוע וחצי האחרונים באזור. המכתב מדגיש את המשבר ההומניטרי בעזה, שם נטען כי אזלו לתושבים אספקה חיונית כמו מזון, מים, חשמל ותרופות, וקורא לשחרור בטוח של בני הערובה ולהקל על סיוע הומניטרי להגיע לנזקקים.
פרויקטים נוספים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חיים אישיים

צ'ו נישאה ב-2003 לאל רידנור, אמן מלוס אנג'לס. השניים ניהלו נישואים פוליאמוריים במשך 11 שנים, עד שב-2014 צ'ו הכריזה שהם עומדים להתגרש.
צ'ו מגדירה את עצמה כביסקסואלית, כקווירית, וכפוליאמורית.
פרסים והכרה

1999: מופע היחיד של צ'ו, I'm the One That I Want, זכה בפרס מופע השנה של ניו יורק מגזין, ונמנה בין מופעי השנה של Entertainment Weekly.
2000: תוכנית פרופיל של צ'ו בערוץ !E זכה בפרס גרייסי אלן של אגודת הנשים בטלוויזיה וברדיו, בשל "איכות מעולה והצגה יעילה של התפקידים המשתנים והחששות של נשים".
2000: GLAAD (האגודה לזכויות הלהט"ב) העניקה לה את פרס הגולדן גייט, עבור "פריצות דרך והשפעה משמעותית בקידום שוויון זכויות לכל, ללא קשר לנטייה מינית או זהות מגדרית".
2001: זכתה בפרס קרן למדא על עבודתה אשר "מאלצת אותנו לראות כיצד קונסטרוקציות כוזבות של גזע מיניות ומגדר פועלות באופן דומה לטשטש ולבזות זהות".
2003: הקרן המשפטית האמריקאית-אסייתית העניקה לה את אות ה"צדק בפעולה".
2003: NOW, ארגון הנשים הלאומי, העניק לצ'ו את פרס "Intrepid" (ללא חת).
2004: האיגוד האמריקאי לחירויות אזרחיות העניק לצ'ו את The First Amendment Award (אות התיקון הראשון לחוקה - זה שנוגע לזכויות לחירות וזכות הביטוי).
2007: המופע הקומי המצטיין בטקס פרסי הצטיינות אסייתיים של ערוץ AZN.
ה-30 באפריל 2008 הוכרז כ"יום מרגרט צ'ו" בעיר סן פרנסיסקו.
סיבובי הופעות

"I'm the One That I Want" (2000)
"Notorious C.H.O." (2002)
"Revolution" (2003)
"State of Emergency" (2004)
"Assassin" (2005)
"True Colors" (2007)
"Beautiful" (2008)
"True Colors" (2008)
"Cho Dependent" (2010)
"Mother!" (2012)
יצירות > פילמוגרפיה > טלוויזיה

| Year | Title | Role | Notes |
| --- | --- | --- | --- |
| 1992 | Move the Crowd |  | סרט טלוויזיה |
| 1992 | The Golden Palace | ד"ר פונג | Episode: "One Old Lady to Go" |
| 1993 | Red Shoe Diaries |  | Episode: "Hotline" |
| 1994 | The Critic | (קול) | Episode: "The Pilot" |
| 1994 | Attack of the 5 Ft. 2 Women | קוני טונג | סרט טלוויזיה |
| 1994–95 | All-American Girl | מרגרט קים | 19 פרקים |
| 1995 | Duckman | מיי לין (קול) | Episode: "In the Nam of the Father" |
| 1995 | Happily Ever After: Fairy Tales for Every Child | מלכה | Episode: "The Princess and the Pea" |
| 1997 | Happily Ever After: Fairy Tales for Every Child | האל מאו ני (קול) | Episode: "The Little Mermaid" |
| 1998 | Five Houses |  | סרט טלוויזיה |
| 1998 | נני | קארין | Episode: "Mom's the Word" |
| 2001 | סקס והעיר הגדולה | לין | Episode: "The Real Me" |
| 2002 | One on One | מאמנת | Episode: "Me & My Shadow" |
| 2006 | החדר האבוד | סוזי קאנג | Episode: "The Comb and the Box" Episode: "The Eye and the Prime Object" |
| 2007 | עד המוות | ניקול | 3 episodes |
| 2007–09 | ריק וסטיב | קנדיס לינג / דמויות שונות (קול) | 9 episodes |
| 2008 | Two Sisters |  | סרט טלוויזיה |
| 2008 | Sordid Lives: The Series | מטפלת | Episode: "The Day Tammy Wynette Died - Part 1" |
| 2009–14 | גדולה מהחיים | טרי לי | תפקיד ראשי; 72 פרקים |
| 2010 | הלוחשת לרוחות | פרופ' אוורי לאנג | 3 פרקים |
| 2011–12 | רוק 30 | קים ג'ונג-איל | Episode: "Everything Sunny All the Time Always" Episode: "The Return of Avery Jessup" Episode: "What Will Happen to the Gang Next Year?" מועמדות - פרס אמי לשחקנית אורחת בסדרה קומית |
| 2013 | Where the Bears Are | לנה | Episode: "Bears in Chains" |
| 2013 | כלבי מכלאה | גברת ווטאנה | Episode: "Rebound's First Symphony" |
| 2014 | Cabot College | לורה | סרט טלוויזיה |
| 2015 | ד"ר קן | ד"ר וונדי | פרק: "Dr. Wendi: Coming To L.A.!" |
| 2016 | איש משפחה | סאג'ין (קול) | פרק: "Candy, Quahog Marshmallow" |
| 2017 | המופע של מר פיבודי ושרמן | הואה מולאן (קול) | פרק: "Orchopti-NOT-tron / Mulan" |
| 2017 | שארקנדו 5: הסתערות גלובלית | סימון | סרט טלוויזיה |
| 2019 | סדר אותי | דוק' לי | פרק: "Pay Day" |
| 2019 | עובדי אלוהים | אמא של אלוהים | פרק: "1 Day" |
| 2021 | דוקטור דוגי קאמלואה (אנ') | פרנקי | פרק: "Career Babes" |
| 2021 | The Great North | ג'ן | דיבוב |
| 2022 | הדיילת | אוטאדה | 2 פרקים |
| 2023 | Not Dead Yet | קסנדרה | פרק: "Not Scattered Yet" |
| 2023 | ברית הנשף (אנ') | מיס צ'אן | סרט טלוויזיה של ערוץ דיסני |
| 2024 | !Kite Man: Hell Yeah | רבקה צ'ן | דיבוב; 4 פרקים |
| 2024 | ד"ר אודיסאה (אנ') | ג'ודי ריבה | פרק: "Wellness Week" |
יצירות > פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 1994 | Angie | אחות |  |
| 1995 | דור מזוין | אשתו של קלארק |  |
| 1996 | It's My Party | שרלין לי |  |
| 1997 | Pink as the Day She Was Born | דונה |  |
| 1997 | עימות חזיתי | וונדה |  |
| 1997 | Fakin' da Funk | מיי-לינג |  |
| 1997 | Sweethearts | נורין |  |
| 1998 | Ground Control | אמנדה |  |
| 1998 | The Thin Pink Line | טרי |  |
| 1998 | The Rugrats Movie | קלווין | קול |
| 1999 | Can't Stop Dancing | ג'ו ג'ו |  |
| 1999 | The Tavern | קרול |  |
| 2000 | $pent | שירלי, סוכנת הנסיעות |  |
| 2003 | Nobody Knows Anything! | סוכנת השכרת רכבים |  |
| 2005 | Bam Bam and Celeste | סלסטה |  |
| 2006 | להתאהב בגרייס | ג'אני |  |
| 2008 | שיחה שלא נענתה | הבלשית מיקי לי |  |
| 2008 | The Snake | המומחית |  |
| 2009 | שוב בן 17 | גברת דל |  |
| 2013 | Amelia's 25th | באבס |  |
| 2013 | ארמון החתונה | השמאנית |  |
| 2014 | Senior Project | גברת גאט'י |  |
| 2015 | Tooken | "אצבע חומה" |  |
| 2020 | מעל ומעבר לירח | דודה לינג | דיבוב |
| 2020 | בשביל מה יש חברים?! | פיה |  |
| 2021 | טוב על הנייר | מרגו |  |
| 2022 | Sex Appeal | מה דב |  |
| 2022 | Bury Me | ג'וני |  |
| 2022 | The Listener |  |  |
| 2022 | פייר איילנד | ארין |  |
| 2023 | קורה בורה (אנ') |  |  |
| TBA | Brooklyn | לי מיי קינג |  |
| TBA | Ron Forever | גלוריה |  |
| TBA | Queens of the Dead |  |  |
| TBA | Evilou | מונטנגרו |  |
יצירות > אודיו > קומדיה

Drunk with Power ‏(1997)
Live in Houston ‏(1998)
I'm the One That I Want ‏(2000)
Notorious C.H.O.: Live at Carnegie Hall ‏(2001)
Revolution ‏(2003)
Assassin ‏(2005)
Beautiful ‏(2009)
Cho Dependent ‏(2010)
!Mother ‏(2013)
יצירות > אודיו > מוזיקה

Cho Dependent ‏(2010)
יצירות > ספרים

I'm the One That I Want ‏(2000)
I Have Chosen to Stay and Fight‏ (2005)